टेलीकॉम कंपनी Idea Cellular ने अपने Nirvana Potpaid प्लान में बदलाव किए हैं। Reliance Jio से मुकाबले के लिए आइडिया सेल्युलर ने 399 रुपये, 499 रुपये, 999 रुपये और 1,299 रुपये वाले प्लान में बदलाव किया है। गौर करने वाली बात यह है कि आइडिया निर्वाणा पोस्टपेड प्लान में यूजर्स को अनलिमिटेड लोकल और एसटीडी कॉलिंग, रोमिंग पर फ्री इनकमिंग कॉल की सुविधा मिलती है। Idea ने 389 रुपये, 649 रुपये, 1,699 रुपये, 1,999 रुपये और 2,999 रुपये वाले Nirvana प्लान को हटा दिया है। अभी इस बात की कोई जानकारी नहीं है कि भविष्य में इन Idea Nirvana Plans को दोबारा री-लॉन्च किया जाएगा या नहीं। वेबसाइट TelecomTalk ने सबसे पहले प्लान में बदलाव की जानकारी दी है।